
PËR FILLIMIN E PROCEDURAVE PËR MIRATIMIN E LICENCËS SË FURNIZIMIT PUBLIK ME SHUMICË TË ENERGJISË ELEKTRIKE, LICENCËS SË SHPËRNDARJES SË ENERGJISË ELEKTRIKE DHE LICENCËS SË FURNIZIMIT PUBLIK  ME PAKICË TË ENERGJISË ELEKTRIKE

Në mbështetje të neneve 9, 13 dhe 15 të ligjit nr.9072, datё 22.5.2003 “Pёr sektorin e energjisё elektrike”, të ndryshuar,  vendimit të Bordit të Komisionerëve të ERE-s, nr.44, datë 24.7.2004 “Për miratimin e rregullave të praktikës dhe procedurave të ERE-s” nenit 18, pika 1, germa “g”, dhe nenit 26, Bordi i Komisionerёve, në mbledhjen e tij të datës 21.3.2008, pasi u njoh me draftet e paraqitura, të licencës së furnizimit publik me shumicë të energjisë elektrike, licencës së shpërndarjes së energjisë elektrike dhe licencës së furnizimit publik  me pakicë të energjisë elektrike,

VENDOSI:

1. Fillimin e procedurave për miratimin e licencës së furnizimit publik me shumicë të energjisë elektrike, licencës së shpërndarjes së energjisë elektrike dhe licencës së furnizimit publik  me pakicë të energjisë elektrike.
2. Ngarkohet Drejtoria e Licencimit dhe e Monitorimit të Tregut, si dhe Drejtoria Juridike dhe e Mbrojtjes së Konsumatorit për ndjekjen e procedurave ligjore për miratimin  e këtyre akteve.
Ky vendim hyn në fuqi menjëherë.
Ky vendim botohet në Fletoren Zyrtare. 
KRYETARI I ERE-S
Bujar Nepravishta
